DĖL ŠILALĖS RAJONO SAVIVALDYBĖS ADMINISTRACIJOS DIREKTORIAUS 2022 M. BIRŽELIO 10 D. ĮSAKYMO NR. DĮV-466 „DĖL SVEIKATOS APSAUGOS PROGRAMOS LĖŠŲ SKYRIMO“ PAKEITIMO

2022 m. birželio 13 d. Nr. DĮV-468

Šilalė

# Vadovaudamasis Lietuvos Respublikos vietos savivaldos įstatymo 18 straipsnio 1 dalimi:

# 1. P a k e i č i u Šilalės rajono savivaldybės administracijos direktoriaus 2022 m. birželio 10 d. įsakymą Nr. DĮV-466 „Dėl sveikatos apsaugos programos lėšų skyrimo“ ir 1 punktą išdėstau taip:

„1. S k i r i u iš Sveikatos apsaugos programos (04) antro tikslo (02) (Sveikatos priežiūros paslaugų prieinamumo gerinimo ir teikiamų sveikatos priežiūros paslaugų modernizavimo rėmimo programos įgyvendinimas) 1 uždavinio (01) (Atnaujinti sveikatos priežiūros įstaigų infrastruktūrą, diegti šiuolaikines medicinos ir laboratorines technologijas) 3 priemonės (03) (Naujos medicininės įrangos įsigijimas Šilalės rajono sveikatos priežiūros įstaigose, paslaugas teikti nediskriminuojant lyčių) ir 4 priemonės (04) Asmens sveikatos priežiūros įstaigų pastatų ir patalpų renovacija pagal HN reikalavimus, 2 uždavinio (02) (Gerinti sveikatos priežiūros įstaigų žmoniškuosius išteklius, sudarant sąlygas pritraukti ir išlaikyti medicinos specialistus) 1 priemonės (01) (Palankių ir patrauklių gyvenimo ir darbo sąlygų Šilalės rajono savivaldybės asmens sveikatos priežiūros įstaigoms reikalingiems medicinos darbuotojams sudarymas, remiant būsto įsigijimą bei kitas priemones medicinos darbuotojų gerovei užtikrinti), įgyvendinimui – 39 000 eurų:

|  |  |  |  |  |
| --- | --- | --- | --- | --- |
| Eil.  Nr. | Vykdytojas | Programos pavadinimas | Suma (eurais) | Priemonės pavadinimas |
| 1 | VšĮ Šilalės rajono ligoninė  (04.02.01.03) | Sveikatos priežiūros paslaugų prieinamumo gerinimo ir teikiamų sveikatos priežiūros paslaugų modernizavimo rėmimo programa VšĮ Šilalės rajono ligoninėje | Holterio monitoriaus įsigijimui – 5000 eurų;  (kodas 04.02.01.03.)  veloergometro įsigijimui – 8000 eurų;  (kodas 04.02.01.03.)  ginekologinės kėdės įsigijimui – 5000 eurų;  (kodas 04.02.01.03.)  privažiavimo prie Priėmimo ir skubiosios pagalbos skyriaus pakylos (rampos) remonto darbų atlikimui – 5000 eurų;  (kodas 04.02.01.04.)  medicinos darbuotojų kvalifikacijos kėlimo kursų išlaidų apmokėjimui – 4000 eurų  (kodas 04.02.02.01.) | 1. Naujos medicininės įrangos įsigijimas Šilalės rajono sveikatos priežiūros įstaigose paslaugoms teikti nediskriminuojant lyčių (kodas 04.02.01.03.)  2. Asmens sveikatos priežiūros įstaigų pastatų ir patalpų renovacija (remontas) pagal HN reikalavimus  (kodas 04.02.01.04.)  3. Palankių ir patrauklių gyvenimo ir darbo sąlygų Šilalės rajono savivaldybės asmens sveikatos priežiūros įstaigoms reikalingiems medicinos darbuotojams sudarymas, remiant būsto įsigijimą bei kitas priemones medicinos darbuotojų gerovei užtikrinti  (kodas 04.02.02.01.) |
| 2 | VšĮ Kvėdarnos ambulatorija | VšĮ Kvėdarnos ambulatorijos teikiamų paslaugų gerinimas | Nešiojamųjų kompiuterių su operacine sistema įsigijimui – 2400 eurų. | Naujos medicininės įrangos įsigijimas Šilalės rajono sveikatos priežiūros įstaigose paslaugoms teikti nediskriminuojant lyčių (kodas 04.02.01.03.) |
| 3 | Uždaroji akcinė bendrovė „Andoka“  (04.02.01.03) | Sveikatos apsaugos programa | „RehaCom“ sistemos įsigijimui – 3600 eurų. | Naujos medicininės įrangos įsigijimas Šilalės rajono sveikatos priežiūros įstaigose paslaugoms teikti nediskriminuojant lyčių (kodas 04.02.01.03.) |
| 4 | UAB „Ambulansas“  (04.02.01.03) | Šilalės greitosios medicinos pagalbos stoties specialiosios infrastruktūros atnaujinimo, diegiant šiuolaikines medicinos technologijas, programa | Diagnostikos ir medicinos priemonių rinkinių įsigijimui (medicinos krepšiai, 3 vienetai, medicinos lagaminai, 3 vienetai) – 3000 eurų;  GMP automobilių padangų įsigijimui (3 komplektai) – 3000 eurų. | Naujos medicininės įrangos įsigijimas Šilalės rajono sveikatos priežiūros įstaigose paslaugoms teikti nediskriminuojant lyčių (kodas 04.02.01.03.)“ |

2. P a v e d u paskelbti šį įsakymą Šilalės rajono savivaldybės interneto svetainėje www.silale.lt.

Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, 92236 Klaipėda) arba per vieną mėnesį nuo šio įsakymo paskelbimo arba įteikimo suinteresuotam asmeniui dienos Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda).

Administracijos direktorius Gedeminas Sungaila